Kuang raya

Kuang raya, kuang, kuau, karuai atau keruai (nama saintifik: Argusianus argus) ialah spesies burung tanah besar dalam keluarga Phasianidae ditemukan di hutan-hutan Borneo, Sumatra, dan Semenanjung Malaysia di Asia Tenggara. Ia spesies burung tunggal dalam genus Argusianus.

Burung ini merupakan spesies haiwan yang dilindungi di Malaysia dan pemburuannya memerlukan lesen kebenaran; jika tidak, pemburu boleh dikenakan denda tidak melebihi RM50,000, hukuman penjara selama tempoh tidak melebihi dua tahun, atau kedua-duanya sekali.

 Peristilahan 
Nama kuang () digunakan di Perak; nama kuau () digunakan di Negeri Sembilan, Johor, dan Tanah Tinggi Minangkabau di Sumatera Barat.

Nama karuai () dan keruai () digunakan di Brunei.

 Taksonomi 
Nama genus Argusianus diberikan oleh Carl Linnaeus daripada Argus atau Argos, nama seorang gergasi seratus mata dalam mitologi Yunani yang menjaga seekor lembu betina bernama Io, kerana sayap-sayapnya penuh corak seperti mata.

 Ciri-ciri 
Badan burung kuang raya diselubungi bulu pelepah berwarna perang. Kepala dan lehernya berwarna biru, jambul dan tengkuknya berbulu hitam. Bahagian atas dadanya berwarna kemerahan.

Burung ini ganjil antara spesies burung Galliformes kerana ia tiada kelenjar selisik. Paruhnya tidak bergigi.

 Bulu burung jantan dan betina 
Burung kuang raya jantan ialah antara burung kuang yang paling besar dengan panjang badan 160–200 sentimeter termasuk ekor yang berukuran 105–143 sm; berat badannya antara 2.04–2.72 kilogram. Burung jantan dewasa mempunyai bulu-bulu ekor yang sangat panjang dan lebar, serta bulu sayap panjang yang dihiasi tompok mata besar. Burung jantan muda mendapatkan bulu-bulu ini pada usia tiga tahun.


Badan kuang raya betina lebih kecil dan kusam dari kuang jantan, dengan ekor lebih pendek dan kurang tompok mata. Panjang seluruh badan kuang betina 72–76 sentimeter termasuk ekor berukuran 30–36 sm; berat badannya pula antara 1.59–1.7 kg.

 Tabiat 
 Pemakanan 
Ia makan di lantai hutan pada awal pagi dan petang. 

 Pembiakan 
Burung betina bertelur dua biji yang bercangkerang keras di dalam sarang yang dibinanya.

 Rujukan 

 Sumber-sumber 


Kuang Raya
Kuang Raya